Notum sit cunctis sancte ecclesie filiis quod Gerenta, Divionensis ecclesie abbas et totus ejusdem ecclesie conventus, concesserunt monachis Sancte Marie de Cistercio terras in locis duobus jacentes et quicquid aliud apud Cistercium hactenus possederant; pro quo beneficio, Hugo*, dux Burgundie, indulsit monachis Sancti Benigni omnes redditus annuales omnimodamque justiciam de quodam manso eorumdem monachorum consistente in villa que vocatur Curcella. Hec facta sunt in cęnobio sancti Benigni, et ita rata ut, si aliquando aliquis injuriam fecerit monachis Divionensibus de libertate predicti mansi, nil repetant a monachis Cisterciensibus. Et hi testes: Henricus et Nivelo*, monachi de Cistercio; Walo* archidiaconus; Hugo* et Evrardus* prepositi; Gilbertus*; Carpinus* et Hugo*, frater ejus; et multi alii. Et maledictio Dei Patris omnipotentis, et Filii, et Spiritus Sancti sit super illos qui hoc evacuare temptaverint. Amen.